Diari Oficial de la Generalitat Valenciana


Sumari del DOGV 7653, del 09-11-2015 (2015/8967)

RESOLUCIÓ de 30 d'octubre de 2015, de la Presidència de la Generalitat, per la qual s'aprova la classificació, en classe segona, del lloc denominat Òrgan de comptabilitat i funcions en matèria econòmica, financera i pressupostària, de l'Ajuntament de Torrevieja.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7653

Data del DOGV
:   09-11-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/8967


Data del document
:   30-10-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 d'octubre de 2015, de la Presidència de la Generalitat, per la qual s'aprova la classificació, en classe segona, del lloc denominat Òrgan de comptabilitat i funcions en matèria econòmica, financera i pressupostària, de l'Ajuntament de Torrevieja. [2015/8967]  
El Ple de l'Ajuntament de Torrevieja, en la sessió del dia 2 d'abril de 2015, va acordar aprovar el pressupost general i la plantilla de personal de 2015, amb la creació d'un lloc denominat Òrgan de comptabilitat i funcions en matèria econòmica, financera i pressupostària.  
  
És per això que el 7 d'octubre de 2015, es presenta en el Registre de la Presidència l'escrit d'1 d'octubre, de l'Ajuntament de Torrevieja, adreçat a la Direcció General d'Administració Local, pel qual sol·licita la classificació de l'esmentat lloc de treball en classe segona, la provisió del qual ha de quedar reservada a funcionaris d'administració local amb habilitació de caràcter nacional, pertanyents a la subescala d'intervenció-tresoreria, categoria d'entrada.  
Consta, en l'expedient, certificació expedida per la secretaria general de la corporació, acreditativa de l'aprovació del pressupost general i la plantilla de personal, i la publicació de l'aprovació definitiva en el Butlletí Oficial de la Província d'Alacant número 169, de 2 de setembre de 2015.  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de Règim Local de la Comunitat Valenciana; i l'article 6.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:   
Classificar el lloc denominat Òrgan de comptabilitat i funcions en matèria econòmica, financera i pressupostària, de l'Ajuntament de Torrevieja, en classe segona, quedant reservat a funcionaris d'administració local amb habilitació de caràcter nacional pertanyents a la subescala d'intervenció-tresoreria, categoria d'entrada.  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que estimen oportuna.  
  
València, 30 d'octubre de 2015.- El president, p. d. (R 31.07.2015, del president de la Generalitat, de delegació d'atribucions; DOCV 04.08.2015), el secretari autonòmic de Presidència: Andreu Ferrer Bautista.